Cuneiform Tablet CCT 4 36b-37a (BM 113390)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma bu-za-zu-ma a-na lá-ma-ša qí-bi₄-ma ṣú-ḫa-re-e a-na ni-iḫ-ri-a áš-ta-pá-ar a-dí 5 u₄-me-e i-ma-qú-tù-ni-ma ANŠE.ḪI.A 2 ú-ul 3 a-na ṣé-ri-ki ú-ší-ru-ú-ni-ki-im a-mì-ša-am e-ra-bi₄ lá-šu ú-tù-up-tí ú ma-lá i-na ṭup-pì-im a-lá-pá-ta-ki-ni i-pá-ni-ki tù-šé-ṣa-am GU₄.ḪI.A lu ša-al-mu-tim lu ma-ar-ṣú-tim ma-lá té-er-tí-a ša ṣú-ḫa-ru-ki ú-bu-lu-ni-ki-ni i-nu-mì-šu-ma ep-ší-i a-dí 10 u₄-me-e lá ta-ḫa-dá-ri lu sú-a-tim lu ta-as-kà-ri-ni kà-lá-šu-nu lu it-qú-ra-tim ša sí-pá-ri-im lu ša a-šar i-na-a i-ba-ší-ú er-ší-ma i-pá-ni-ki bi₄-lim ša-ḫi-ra-tum lu SIG₅ e-ru-ma e-ru-i-a lu ma-ṭí-a-tim a ḫa-ra-nim ma-dí-iš ú-nu-sú a-pu-tum mì-ma ú-nu-tim lu ra-ku-sà KI ša ku-a-tí a ša pá-ni lu er-ší-a